Diari Oficial de la Generalitat Valenciana


Sumari del DOGV 8255, del 15-03-2018 (2018/1721)

Notificació de la sentència dictada en el procediment de modificació de mesures número 102/2016.
------------------------------------------------------------------------------------------------

### Dades del document

Número de DOGV
:   8255

Data del DOGV
:   15-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1721


Organisme emissor
:   Jutjat Mixt Número 2 d'Ibi

Tipus de document
:   Edicte

Notificació de la sentència dictada en el procediment de modificació de mesures número 102/2016. [2018/1721]  
Procediment: família. Modificació de mesures amb relació fills extramatrimonials supòsit contenciós número 102/2016.  
De: Clementina Barea Castaño.  
Procurador: Francisco J. Gadea Espi.   
Contra: José Antonio Llamas Ponce.  
Santiago González Hernández, lletrat de l'Administració de justícia del Jutjat de Primera Instància i Instrucció número 2 d'Ibi, faig saber que en aquest procediment de modificació de mesures número102/2016, seguit a instàncies de Clementina Barea Castaño contra José Antonio Llamas Ponce, s'ha dictat una sentència, l'extracte del qual és el següent:  
  
«Sentència número 28/2017  
Ibi, 10 de febrer de 2016  
Javier Vara Pardo, jutge del Jutjat de Primera Instància número 2 d'Ibi, he vist les actuacions de modificació de mesures contencioses número 102/2016, seguides en aquest jutjat a instàncies de Clementina Barea Castaño, representada pel procurador Francisco J. Gadea Espi, contra José Antonio Llamas Ponce, rebel en aquestes actuacions, amb l'assistència del Ministeri Fiscal, i en què consten els següents  
Antecedents de fet [...]  
Primer. El procurador Francisco J. Gadea Espi, en la representació que té acreditada en les actuacions, va presentar una demanda de modificació de mesures contenciosa respecte de la sentència ferma dictada per aquest jutjat en data 15 de juliol de 2013, d'acord amb el que preveu l'article 775 de la Llei d'enjudiciament civil, en la qual, després d'al·legar els fets i fonaments jurídics que hi estimava aplicables, acabava demanat la minoració del règim de visites per incompliment reiterat del demandat.  
Fonaments de dret [...]  
Primer. L'article 775 de la Llei d'enjudiciament civil disposa que tant el Ministeri Fiscal, en els casos a què el precepte es refereix, com els mateixos cònjuges, poden sol·licitar al tribunal la modificació de les mesures convingudes pels cònjuges o adoptades en defecte d'acord, si han variat substancialment les circumstàncies tingudes en compte en aprovar-les o acordar-les, remetent-se a l'article 771 quant a la seua tramitació. L'article esmentat disposa que per a la tramitació de la sol·licitud de mesures es convocaran els cònjuges i Ministeri Fiscal, si és el cas, a una compareixença en què s'oiran els compareixents i es practicarà la prova d'acord amb les pautes que estableix el precepte mencionat.  
Dispositiva  
Estime parcialment la demanda presentada a instàncies de Clementina Barea Castaño, representada pel procurador Francisco J. Gadea Espi contra José Antonio Llamas Ponce, rebel en aquestes actuacions, i ordene la modificació del règim de visites establit en la Sentència de 15 de juliol de 2013. Així, queden suprimides les visites intersetmanals fixades, i el progenitor custodi té dret a relacionar-se amb el menor els caps de setmanes alterns en les condicions pactades en l'esmentada Sentència de 15 de juliol de 2013 (des de les 20.00 hores del divendres fins a les 20.00 hores del diumenge). En els períodes vacacionals d'estiu (juliol i agost), és procedent substituir el règim vigent de quinzenes per períodes de deu dies. Tot això, sense fer una condemna expressa a les costes.  
Notifiqueu-ho a les parts, advertint-les que contra aquesta sentència pot interposar-se un recurs d'apel·lació davant de l'Audiència Provincial d'Alacant, que caldrà presentar davant d'aquest jutjat en el termini de 20 dies comptats des de la notificació.  
Aquesta és la meua sentència, que pronuncie, mane i firme Javier Vara Pardo, jutge del Jutjat de Primera Instància número 2 d'Ibi. En done fe.»  
  
I atés que el demandat, José Antonio Llamas Ponce, es troba en parador ignorat, expedisc aquest edicte a fi que li valga de notificació de forma deguda.  
  
Ibi, 20 de febrer de 2018.- El lletrat de l'Administració de justícia: Santiago González Hernández.